Tukholman yleissopimuksen A liitteessä on tällä hetkellä lueteltu 22 kemikaalia, joiden tuotanto ja käyttö on kielletty yleisiä tai erityisiä vapautuksia lukuun ottamatta. Lisäksi DDT:n, monissa kehitysmaissa yhä käytettävän torjunta-aineen, tuotantoa ja käyttöä säännellään ankarasti Tukholman yleissopimuksen B liitteen mukaisesti. Vapautuksia ja hyväksyttyjä käyttöjä on määrätty myös perfluoro-oktaanisulfonaatille (PFOS), sen suoloille ja perfluoro-oktaanisulfonyylifluoridille (PFOSF).

Valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen (CLTRAP-yleissopimus) liittyvä POP-yhdisteitä koskeva UNECE:n pöytäkirja, jäljempänä ’POPs-pöytäkirja’, hyväksyttiin 24. kesäkuuta 1998 Aarhusissa Tanskassa. Pöytäkirjassa on tällä hetkellä luettelo 16 aineesta, joihin kuuluu 11 torjunta-ainetta, kaksi teollisuuskemikaalia ja kolme tahatonta sivutuotetta. Tärkein tavoite on poistaa näiden POP-yhdisteiden vapautuminen, päästöt ja häviöt kokonaan.

POP-yhdisteet ovat kemiallisia aineita, jotka ovat ympäristössä pysyviä ja biokertyviä. Lisäksi ne voivat aiheuttaa ihmisten terveyteen ja ympäristöön kohdistuvia huomattavia haitallisia vaikutuksia. Nämä yhdisteet kulkeutuvat kansainvälisten rajojen ylitse kauas lähteistään, ja niitä voi kertyä jopa alueille, joilla niitä ei ole käytetty tai valmistettu koskaan. POP-yhdisteet ovat vaaraksi ympäristölle ja ihmisten terveydelle kaikkialla maailmassa. Arktiset alueet, Baltia ja Alpit ovat esimerkkejä POP-yhdisteiden nieluista EU:ssa. Kansainväliset toimet on katsottu tarpeellisiksi, jotta näiden yhdisteiden tuotantoa, käyttöä ja päästöjä voidaan vähentää ja jotta ne voidaan poistaa. Aineet, jotka sisältyvät POP-yhdisteitä koskeviin kansainvälisiin säädöksiin, on lueteltu taulukossa 1.

Ensimmäinen EU:n täytäntöönpanosuunnitelma, jonka otsikko oli ”Yhteisön täytäntöönpanosuunnitelma”, laadittiin vuonna 2007 (SEC (2007) 341) . Tätä suunnitelmaa päivitettiin myöhemmin ”Unionin täytäntöönpanosuunnitelmalla” vuonna 2014 (COM (2014) 306 final). Toisen täytäntöönpanosuunnitelman tarkistaminen ja päivittäminen on tullut tarpeelliseksi, jotta siinä voidaan ottaa huomioon 1) Tukholman yleissopimukseen sisällytetyt uudet pysyvät orgaaniset yhdisteet ja 2) alalla tapahtunut tekninen ja lainsäädännöllinen kehitys.

Pysyviä orgaanisia yhdisteitä (POP-yhdisteitä) koskeva Tukholman yleissopimus hyväksyttiin toukokuussa 2001 YK:n ympäristöohjelman (UNEP) puitteissa. Euroopan unioni ja sen jäsenvaltiot ovat yleissopimuksen osapuolia, ja sen määräykset on pantu täytäntöön unionin lainsäädännössä Euroopan parlamentin ja neuvoston asetuksella (EY) N:o 850/2004 (POP-yhdisteitä koskeva asetus).

C liitteessä lueteltujen tahattomien sivutuotteiden (dioksiinien, furaanien, PCB-yhdisteiden, pentaklooribentseenin, heksaklooribentseenin ja joulukuusta 2016 alkaen myös polykloorattujen naftaleenien) vapautumista on vähennettävä jatkuvasti, ja lopullisena tavoitteena on niiden täydellinen hävittäminen, mikäli mahdollista. C liitteen mukaan osapuolten on edistettävä ja toimintasuunnitelmansa mukaisesti vaadittava parhaan käytettävissä olevan tekniikan soveltamista uusiin päästölähteisiin, jotka kuuluvat Tukholman yleissopimuksen C liitteen II ja III osassa mainittuihin keskeisiin päästölähdetyyppeihin.

Tukholman yleissopimuksessa määrätään myös POP-yhdisteistä koostuvien tai niitä sisältävien varastojen tunnistamisesta ja turvallisesta käsittelystä. POP-yhdisteitä sisältävä, niistä koostuva tai niiden saastuttama jäte on hävitettävä siten, että POP-pitoisuus tuhotaan tai muutetaan palautumattomasti siten, että POP-yhdisteiden ominaisuuksia ei enää ole. Jos tämä ei ole ympäristön kannalta suositeltava vaihtoehto tai jos POP-pitoisuus on pieni, jäte on hävitettävä muulla ympäristön kannalta asianmukaisella tavalla. Jätehuoltotoimet, jotka voivat johtaa POP-yhdisteiden hyödyntämiseen tai uudelleenkäyttöön, ovat nimenomaisesti kiellettyjä. Jätteiden siirtojen osalta on otettava huomioon asiaa koskevat kansainväliset säännöt, standardit ja ohjeet, kuten vaarallisten jätteiden maanrajan ylittävien siirtojen ja käsittelyn valvontaa koskeva Baselin yleissopimus vuodelta 1989.

Taulukko 1 Yhteenveto kansainvälisesti säännellyistä POP-yhdisteistä; Tukholman yleissopimuksen mukaiset uudet (vuonna 2009 lisätyt) POP-yhdisteet on korostettu harmaalla

Aine CAS Lueteltu Tukholman yleissopimuksessa Lueteltu UNECE:n pöytäkirjassa Lueteltu EU:n POP-asetuksessa Tarkoituksellisesti tuotetut POP-yhdisteet Aldriini 309-00-2 A liite kyllä kyllä Klordaani 57-74-9 A liite kyllä kyllä Klordekoni 143-50-0 A liite kyllä kyllä Dieldriini 60-57-1 A liite kyllä kyllä Endosulfaani 959-98-8

33213-65-9

115-29-7

1031-07-8 A liite ei kyllä Endriini 72-20-8 A liite kyllä kyllä Heptakloori 76-44-8 A liite kyllä kyllä Heksabromibifenyyli (HBB) 36355-01-8 A liite kyllä kyllä Heksabromisyklododekaani (HBCDD) 25637-99-4 3194-55-6 A liite ei kyllä Heksabromidifenyylieetteri ja heptabromidifenyylieetteri 68631-49-2

207122-15-4

446255-22-7

207122-16-5

ja muut A liite kyllä kyllä kyllä Heksaklooribentseeni (HCB) 118-74-1 A liite kyllä kyllä Alfa-heksakloorisykloheksaani* 319-84-6 A liite kyllä: Heksakloorisykloheksaanit (HCH; CAS: 608-73-1 ), myös lindaani (CAS: 58-89-9) Kyllä (kaikki isomeerit, myös lindaanissa oleva gamma-HCH) Beeta-heksakloorisykloheksaani* 319-85-7 A liite Lindaani* 58-89-9 A liite Mireksi 2385-85-5 A liite kyllä kyllä Pentaklooribentseeni 608-93-5 A liite kyllä kyllä Pentakloorifenoli (PCP) 87-86-5 A liite ei ei Polyklooratut bifenyylit (PCB) Kaikilla PCB-yhdisteillä ja niiden seoksilla on eri CAS-numero. A liite kyllä kyllä Tetrabromidifenyylieetteri ja pentabromidifenyylieetteri 5436-43-1

60348-60-9

ja muut A liite kyllä kyllä kyllä Toksafeeni 8001-35-2 A liite kyllä kyllä DDT 50-29-3 B liite kyllä kyllä Perfluoro-oktaanisulfonihappo, sen suolat ja perfluoro-oktaanisulfonyylifluoridi (PFOS) 1763-23-1 s,

307-35-7

ja muut B liite kyllä kyllä Lyhytketjuiset klooratut parafiinit 85535-84-8 arvioitavana kyllä kyllä HCBD – heksaklooributadieeni 87-68-3 A liite kyllä kyllä PCN – polyklooratut naftaleenit Kaikilla PCN-yhdisteillä ja niiden seoksilla on eri CAS-numero. A liite kyllä kyllä Tahattomasti syntyneet POP-yhdisteet Polyklooratut dibentso-para-dioksiinit (PCDD) 1746-01-6 C liite kyllä kyllä Polyklooratut dibentsofuraanit (PCDF) 1746-01-6 C liite kyllä Heksaklooribentseeni (HCB) 118-74-1 C liite kyllä kyllä Pentaklooribentseeni 608-93-5 C liite kyllä kyllä Polyklooratut bifenyylit (PCB:t) Kaikilla PCB-yhdisteillä ja niiden seoksilla on eri CAS-numero. C liite kyllä kyllä PCN – polyklooratut naftaleenit Kaikilla PCN-yhdisteillä ja niiden seoksilla on eri CAS-numero. C liite kyllä ei Polysykliset aromaattiset hiilivedyt (PAH-yhdisteet) 207-08-9 ja muut ei kyllä kyllä

* Lindaani, alfa- ja beetaheksakloorisykloheksaani sekä klordekoni ja heksabromibifenyyli ovat uusia POP-yhdisteitä Tukholman yleissopimuksessa, mutta ne ovat sisältyneet jo aiemmin UNECE:n pöytäkirjaan ja EU:n POP-asetukseen.

4.POP-yhdisteitä koskevan unionin täytäntöönpanosuunnitelman tarkoitus

Tukholman yleissopimuksessa kaikille sopimuspuolille asetetaan velvoite kehittää suunnitelma tämän yleissopimuksen mukaisten velvoitteidensa täytäntöönpanoa varten ja pyrkiä soveltamaan sitä. Unionin osalta tämä velvoite on ilmaistu pysyviä orgaanisia yhdisteitä koskevan asetuksen (EY) N:o 850/2004 8 artiklassa. Siksi unioni laati vuonna 2007 POP-yhdisteitä koskevan täytäntöönpanosuunnitelman, joka koskee myös UNECE:n pöytäkirjaan kuuluvia aineita .

Täytäntöönpanosuunnitelman yleisenä tarkoituksena on paitsi täyttää lakisääteiset velvoitteet myös arvioida toteutettuja toimia sekä suunnitella strategia ja toimintasuunnitelma unionin muille toimille, jotka liittyvät Tukholman yleissopimukseen ja/tai UNECE:n pöytäkirjaan sisältyviin POP-yhdisteisiin.

Unionin täytäntöönpanosuunnitelmalla pyritään siis

·arvioimaan unionin nykyiset POP-yhdisteisiin liittyvät toimet

·arvioimaan niiden tehokkuus ja riittävyys Tukholman yleissopimuksen velvoitteiden täyttämiseen nähden

·määrittämään unionin lisätoimien tarve

·laatimaan suunnitelma muiden toimien täytäntöönpanosta

·määrittämään ja vahvistamaan yhteyksiä ja mahdollisia synergiaetuja POP-yhdisteiden hallinnan ja muiden ympäristöpoliittisten toimien ja politiikanalojen välillä ja

·jakamaan tietoa POP-yhdisteistä ja niiden valvontatoimista.

5.Yhteenveto liitteenä olevasta valmisteluasiakirjasta

Komission yksiköiden valmisteluasiakirjassa esitetään kolmas unionin täytäntöönpanosuunnitelma Tukholman yleissopimuksessa vaaditun mukaisesti. Toisen täytäntöönpanosuunnitelman tarkistaminen ja päivittäminen koski uusien pysyvien orgaanisten yhdisteiden lisäämistä Tukholman yleissopimukseen ja alalla tapahtunutta teknistä ja lainsäädännöllistä kehitystä.

Johdanto-osassa esitetään yleiskatsaus kansainvälisestä lainsäädäntökehyksestä, jossa POP-asetusta sovelletaan, sekä yhteenveto UNECE:n pöytäkirjasta ja Tukholman yleissopimuksesta.

Luvussa 2 esitetään tilannekatsaus siitä, miten EU on täyttänyt velvoitteensa edellä mainittujen kansainvälisten puitteiden osapuolena. Siinä kuvataan asiaa koskeva nykyinen EU-lainsäädäntö sekä täytäntöönpanoa tukevat rahoitusvälineet.